Na podlagi 2. in 5. točke 109. člena Zakona o letalstvu (Uradni list RS, št. 81/10 – uradno prečiščeno besedilo, 46/16 in 47/19) minister za infrastrukturo izdaja

**PRAVILNIK O LETALIŠČIH NA KATERIH NISO ORGANIZIRANE
NAVIGACIJSKE SLUŽBE ZRAČNEGA PROMETA**

1. **člen**

**(vsebina)**

Ta pravilnik določa tehnične, tehnološke in organizacijske pogoje za letališča na katerih niso organizirane navigacijske službe zračnega prometa, način in vsebino pregleda pred izdajo obratovalnega dovoljenja ter pogoje za ohranjanje obratovalnega dovoljenja.

1. **člen**

**(opredelitev izrazov)**

Za namene tega pravilnika se uporabljajo naslednje opredelitve pojmov:

1. „razpoložljiva dolžina za vzletni zalet in poti ustavljanja (ASDA)“ pomeni seštevek razpoložljive dolžine za vzletni zalet in dolžine poti ustavljanja, če ta obstaja;

2. „oprema letališča“ pomeni opremo, aparature, pribor, programsko opremo ali dodatno opremo, ki se uporablja ali je namenjena za operacije zrakoplova na letališču;

3. „letalska informacijska služba (AIS)“ pomeni služba, ki je ustanovljena za posredovanje letalskih informacij in podatkov, potrebnih za varno, redno in učinkovito zračno navigacijo na določenem območju;

4. „zbornik letalskih informacij (AIP) “ pomeni publikacijo, ki jo izdaja država ali se izda v imenu države ter vsebuje trajne letalske informacije, ki so bistvenega pomena za navigacijo v zračnem prometu

5. „postajališče za zrakoplov“ pomeni določeno območje na ploščadi, ki se uporablja za parkiranje zrakoplova;

6. „vozna steza do postajališča za zrakoplov“ pomeni del ploščadi, ki je določen za vozno stezo in je namenjen izključno dostopu do postajališča za zrakoplov;

7. „vozna steza na ploščadi“ pomeni del sistema voznih stez, ki se nahaja na ploščadi in zagotavlja neposredno vozno stezo za prečkanje ploščadi;

8. „čistina“ pomeni določeno pravokotno območje na kopnem ali vodi pod nadzorom ustreznega subjekta, ki je izbrano ali pripravljeno kot ustrezno območje za izvajanje dela začetnega vzpenjanja letala do določene višine;

9. „nevarno blago“ pomeni predmete ali snovi, ki predstavljajo nevarnost za zdravje, varnost, imetje ali okolje in so v Tehničnih navodilih na seznamu nevarnih snovi ali so razvrščeni v skladu z navedenimi navodili;

10. „deklarirane razdalje“ so:

 - „razpoložljiva dolžina za vzletni zalet (TORA)“,

 - „razpoložljiva dolžina za vzletanje (TODA)“,

 - „razpoložljiva dolžina vzletnega zaleta in pot ustavljanja (ASDA)“,

 - „razpoložljiva dolžina za pristajanje (LDA)“;

11. „tuji predmeti in delci (FOD) “ pomenijo predmete na območju premikanja, ki nimajo operativne ali letalske funkcije in lahko pomenijo nevarnost za operacije zrakoplova;

12. „načela človeških dejavnikov“ pomenijo načela, ki se uporabljajo za letalsko projektiranje, obratovanje, usposabljanje, operacije in vzdrževanje ter ki naj bi z ustreznim upoštevanjem človekove storilnosti zagotovili varen vmesnik med človekovimi in drugimi sistemskimi komponentami;

13. „človekova zmožnost“ pomeni človekove sposobnosti in omejitve, ki vplivajo na varnost in učinkovitost aeronavtičnih operacij;

14. „razpoložljiva dolžina za pristajanje (LDA)“ pomeni dolžino vzletno-pristajalne steze, za katero je bilo deklarirano, da je na voljo in primerna za vožnjo po tleh za letalo pri pristajanju;

15. „manevrska površina“ pomeni del letališča, ki se uporablja za vzletanje, pristajanje in vožnjo zrakoplova po tleh, razen ploščadi;

16. „označevalnik“ pomeni predmet, postavljen nad ravnjo tal za označitev ovire ali oris meje;

17. „oznaka“ pomeni znak ali skupino znakov na površini območja premikanja zrakoplovov, ki so namenjeni posredovanju letalskih sporočil;

18. „območje premikanja“ pomeni del letališča, ki se uporablja za vzletanje, pristajanje in vožnjo zrakoplovov po tleh, ter ga sestavljajo manevrska površina in ploščad oz. ploščadi;

19. „neinstrumentalna vzletno-pristajalna steza“ pomeni vzletno-pristajalno stezo, namenjeno za operacije z zrakoplovi po postopkih za vizualni prilet;

20. „obvestilo pilotom (NOTAM)“ pomeni sporočilo, ki se razpošilja s telekomunikacijskimi sredstvi in vsebuje informacije v zvezi z vzpostavitvijo, stanjem ali spremembo letalskih objektov, storitev, postopkov ali v zvezi z nevarnostmi, s katerimi mora biti osebje, ki ga letalske operacije zadevajo, nujno pravočasno seznanjeno;

21. „koda NOTAM“ pomeni kodo iz najnovejše veljavne izdaje dokumenta z naslovom ‚ Postopki za navigacijske službe zračnega prometa – okrajšave in kode ICAO‘ (PANS ABC – dokument št. 8400), ki jo je potrdila in objavila Mednarodna organizacija civilnega letalstva;

22. „vzletno-pristajalna steza“ pomeni določeno pravokotno območje na kopenskem letališču, pripravljeno za pristajanje in vzletanje zrakoplovov;

23. „mesto čakanja pred vzletno-pristajalno stezo“ pomeni označeno mesto za varovanje vzletno-pristajalne steze in ravnine razmejitve od ovir, kjer se morajo zrakoplovi, ki vozijo po tleh, in vozila ustaviti in čakati, da je vstop na vzletno-pristajalno stezo prost;

24. „osnova vzletno-pristajalne steze“ pomeni opredeljeno območje, vključno z vzletno-pristajalno stezo in potjo ustavljanja, če je zagotovljeno, namenjeno:

(a) zmanjšanju tveganja škode na zrakoplovu, ki zapelje z vzletno-pristajalne steze;

(b) zaščiti zrakoplova, ki preleti vzletno-pristajalno stezo med vzletnimi ali pristajalnimi operacijami;

25. „tip vzletno-pristajalne steze“ pomeni instrumentalno vzletno-pristajalno stezo ali neinstrumentalno vzletno-pristajalno stezo;

26. „spolzka, mokra vzletno-pristajalna steza“ pomeni mokro vzletno-pristajalno stezo, za katero je bilo ugotovljeno poslabšanje značilnosti trenja na površini precejšnjega dela steze;

27. „pot ustavljanja“ pomeni določeno pravokotno območje na kopnem na koncu razpoložljive dolžine za vzletni zalet, pripravljeno kot primerno območje, na katerem se zrakoplov lahko ustavi ob morebitnem prekinjenem vzletu;

28. „razpoložljiva dolžina za vzletanje (TODA)“ pomeni seštevek razpoložljive dolžine za vzletni zalet in dolžine čistine, če ta obstaja;

29. „razpoložljiva dolžina za vzletni zalet (TORA)“ pomeni dolžino vzletno-pristajalne steze, ki je deklarirana kot razpoložljiva in primerna za talni zalet letala pri vzletu;

30. „vozna steza“ pomeni določeno pot na kopenskem letališču, namenjeno vožnji zrakoplovov po tleh in povezovanju enega dela letališča z drugim, in vključuje:

 - vozno stezo do postajališča za zrakoplov,

 - vozno stezo na ploščadi,

 - vozno stezo za hitri izhod;

31. „pogoj obratovalnega dovoljenja“ pomeni:

– oznake lokacije ICAO,

– pogoje za operacije (VFR/IFR, dan/noč),

– vzletno-pristajalno stezo,

– predpisane razdalje,

– zagotovljene tipe vzletno-pristajalne steze in prilete,

– referenčno kodo letališča,

– zaščitno raven reševanja in gašenja;

32. „vizualni pripomočki“ pomenijo kazalnike in signalne naprave, oznake, luči, signale in označevalnike ali njihove kombinacije;

33. »nekompleksen zrakoplov« pomeni:

a) letalo:

z največjo certificirano vzletno maso, ki ne presega 5.700 kg, ali

certificirano za najvišje število potniških sedežev, ki ne presega število19, ali

certificirano za operacije z enim pilotom, ali

opremljeno z največ enim turbopropelerskim motorjem;

b) helikopter:

- certificiran za največjo vzletno maso, ki ne presega 3.175 kg, ali

- certificiran za največje število potniških sedežev, ki ne presega število 9, ali

- certificiran za operacije z enim pilotom;

c) zrakoplov z nenagibnim rotorjem;

d) zrakoplov iz Priloge 1 Uredbe (EU) 2018/1139 Evropskega Parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (UL L št. 212 z dne 22. 8. 2018, str. 1), zadnjič popravljene s Popravkom (UL L št. 205 z dne 5. 8. 2019, str. 34);

34. „kompleksni zrakoplov na motorni pogon“ pomeni:

(a) letalo:

— z največjo certificirano vzletno maso, ki presega 5 700 kg, ali

— certificirano za najvišje število potniških sedežev, ki presega število devetnajst, ali

— certificirano za delovanje z minimalno posadko, ki zajema vsaj dva pilota, ali

— opremljeno s turboreaktivnim motorjem oziroma motorji ali z več kot enim turbopropelerskim motorjem;

(b) helikopter, certificiran:

— za največjo vzletno maso, ki presega 3 175 kg, ali

— za največje število potniških sedežev, ki presega število devet, ali

— za delovanje z minimalno posadko, ki obsega vsaj dva pilota,

(c) zrakoplov z nagibnim rotorjem;

35. »specializirana operacija« pomeni vsako operacijo, razen operacije komercialnega zračnega prevoza, pri kateri se zrakoplov uporablja za specializirane dejavnosti kot so kmetijstvo, gradbeništvo, fotografiranje, raziskave, opazovanje in patruljiranje, oglaševanje v zraku ter vzdrževalni testni leti;

36. »uvodni let« pomeni katero koli operacijo za plačilo ali drugo protivrednost, ki vključuje kratko zračno potovanje z namenom, da se pritegnejo novi udeleženci usposabljanja ali novi člani, in ki jo izvede organizacija za usposabljanje iz 10a. člena Uredbe Komisije (EU) št. 1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta (UL L št. 311 z dne 25. 11. 2011, str. 1), zadnjič spremenjene z Delegirano uredbo Komisije (EU) 2020/723 z dne 4. marca 2020 o določitvi podrobnih pravil v zvezi s priznavanjem certifikatov pilotov, izdanih v tretjih državah, in o spremembi Uredbe (EU) št. 1178/2011 (UL L št. 170 z dne 2. 6. 2020, str. 1) ali organizacija, ustanovljena z namenom spodbujanja zračnih športov ali rekreacijskega letalstva;

37. „pristojni organ“ pomeni Javno agencijo za civilno letalstvo Republike Slovenije.

**POGLAVJE I**

**Obratovalno dovoljenje**

1. **člen**

**(obveznost pridobitve obratovalnega dovoljenja)**

Obratovalec letališča mora pred začetkom obratovanja letališča pridobiti obratovalno dovoljenje, ki ga izda pristojni organ.

1. **člen**

 **(vloga za pridobitev obratovalnega dovoljenja)**

(a) Vloga za izdajo obratovalnega dovoljenja mora biti vložena na obrazcu iz Priloge 1 tega Pravilnika in podpisana s strani prosilca.

(b) Vloga vsebuje:

 1. uradno ime in poslovno ime, naslov in poštni naslov prosilca;

 2. informacije in podatke o:

 (i) lokaciji letališča;

 (ii) vrsti operacij na letališču ter

(iii) projektiranju in objektih letališča v skladu z veljavnimi tehničnimi specifikacijami;

 3. vsa predlagana odstopanja od opredeljenih veljavnih tehničnih specifikacij (obrazec Priloga 3);

 4. dokazila, iz katerih je razvidno razmerje prosilca z lastnikom letališča oziroma zemljišča;

 5. ime in ustrezne informacije o odgovornem vodji, in

 6. izvod priročnika letališča, kot je zahtevano.

1. **člen**

**(prikaz skladnosti)**

(a) Obratovalec letališča:

1. izvede in dokumentira vse ukrepe, preglede, preskuse, presoje varnosti ali potrebne naloge ter pristojnemu organu dokaže:

(i) skladnost s tehničnimi specifikacijami in vsemi varnostnimi zahtevami, kot je ustrezno;

(ii) da letališče in njegove ravnine omejitev ovir ter druga območja, povezana z letališčem, nimajo nikakršnih značilnosti, zaradi katerih bi lahko bila operacija zrakoplova nevarna;

2. predloži pristojnemu organu sredstva, s katerimi prikaže skladnost.

(b) Obratovalec letališča hrani ustrezne informacije o projektiranju, vključno z načrti, pregledi in preskusi ter drugimi ustreznimi poročili, ki so ves čas na voljo pristojnemu organu in ki se pristojnemu organu na zahtevo tudi predložijo.

1. **člen**

**(odstopanja)**

(a) Na letališčih, ki so na dan uveljavitve tega pravilnika imela obratovalno dovoljenje ali so bila v uporabi, so dovoljena odstopanja od tehničnih specifikacij, če je za vsako odstopanje opravljena podporna ocena varnosti.

(b) Podporna ocena varnosti mora vsebovati zlasti:

1. uvod,

2. opis metod in tehnik, uporabljenih pri izdelavi podporne ocene varnosti,

3. ugotavljanje tveganja,

4. analizo tveganja in ovrednotenje tveganja,

5. tematski prikaz (npr. načrti, skice),

6. zaključek,

7. kazalo grafov, tabel in slik,

8. razlago pojmov, kratic in krajšav,

9. vire in

10. seznam prilog.

(c) Podporno oceno varnosti potrdi pristojni organ v okviru posameznega postopka.

1. **člen**

 **(pogoji obratovalnega dovoljenja in privilegiji imetnika obratovalnega dovoljenja)**

Obratovalec letališča deluje v skladu z obsegom dejavnosti in privilegiji iz obratovalnega dovoljenja, ki so mu priloženi.

1. **člen**

 **(veljavnost obratovalnega dovoljenja)**

(a) Obratovalno dovoljenje ostane veljavno, če:

1. obratovalec letališča izpolnjuje ustrezne zahteve tega pravilnika in če letališče zagotavlja skladnost z osnovo za pridobitev obratovalnega dovoljenja, ob upoštevanju določb, ki se nanašajo na obravnavanje ugotovitev;

2. se pristojnemu organu odobri dostop do organizacije obratovalca letališča za preveritev stalne skladnosti in

3. obratovalno dovoljenje ni bilo predčasno prekinjeno ali preklicano.

(b) Ob preklicu ali predčasni prekinitvi se obratovalno dovoljenje takoj vrne pristojnemu organu.

1. **člen**

 **(spremembe)**

(a) Vsako spremembo, ki:

1. vpliva na pogoje obratovalnega dovoljenja, njegovo osnovo za izdajo in opremo letališča, ki je pomembna za varnost, ali

2. bistveno vpliva na organizacijo obratovalca letališča, mora predhodno odobriti pristojni organ.

(b) Vloga za spremembo se v skladu s točko (a) odda pred uvedbo katere koli takšne spremembe, da lahko pristojni organ preveri stalno skladnost ter po potrebi spremeni obratovalno dovoljenje in pogoje obratovalnega dovoljenja, ki so mu priloženi.

Sprememba se izvede šele po prejemu uradne odobritve pristojnega organa.

Obratovalec letališča med izvajanjem teh sprememb deluje pod pogoji, ki jih odobri pristojni organ.

(c) Obratovalec letališča predloži pristojnemu organu ustrezno dokumentacijo.

1. **člen**

 **(stalna skladnost s tehničnimi specifikacijami)**

Obratovalec letališča je dolžan spremljati spremembe tehničnih specifikacij in ob njihovi spremembi:

(a) opraviti pregled, ki opredeli vse tehnične specifikacije, ki veljajo za letališče, in

(b) po potrebi sprožiti proces izvedbe spremembe na letališču.

1. **člen**

 **(prenehanje obratovanja)**

Obratovalec letališča, ki namerava ustaviti obratovanje letališča:

(a) o tem čim prej obvesti pristojni organ;

(b) vrne obratovalno dovoljenje pristojnemu organu na datum prenehanja obratovanja in

(c) zagotovi, da se sprejmejo ustrezni ukrepi, da ne bi prišlo do nenačrtovane uporabe letališča z zrakoplovi, razen, če pristojni organ odobri uporabo letališča za druge namene.

**POGLAVJE II**

**Dodatne obveznosti obratovalca letališča**

1. **člen**

 **(obveznosti obratovalca letališča)**

1. Obratovalec letališča je odgovoren za varno obratovanje in vzdrževanje letališča v skladu s:
2. tem pravilnikom;
3. pogoji obratovalnega dovoljenja;
4. vsebino letališkega priročnika in
5. vsemi drugimi priročniki za opremo letališča.

(b) Obratovalec letališča se usklajuje s pristojnim organom za zagotovitev, da so informacije v zvezi z varnostjo zrakoplova vključene v letališki priročnik in objavljene, kadar je ustrezno. To vključuje:

1. odobrene izjeme ali odstopanja od veljavnih zahtev;

2. določbe, za katere je pristojni organ sprejel enakovredno stopnjo varnosti kot del osnove za pridobitev obratovalnega dovoljenja, ter

3. posebne pogoje in omejitve glede uporabe letališča.

(c) Če na letališču pride do nevarnih razmer, obratovalec letališča nemudoma sprejme vse potrebne ukrepe, da zagotovi, da zrakoplovi ne uporabljajo tistih delov letališča, za katere je ugotovljeno, da ogrožajo varnost.

1. **člen**

 **(dostop)**

Obratovalec letališča za preveritev skladnosti z ustreznimi zahtevami pravilnika omogoči vsakomur, ki ima pooblastilo pristojnega organa, dostop:

(a) do vseh objektov, dokumentov, evidenc, podatkov, postopkov ali drugega gradiva v zvezi z njegovo dejavnostjo, ki je predmet obratovanja, ne glede na to, ali so pogodbene ali ne, in

(b) za izvajanje ali sodelovanje pri vseh ukrepih, pregledih, preskusih, ocenah ali nalogah, za katere pristojni organ meni, da so potrebni.

1. **člen**

 **(neskladja in korektivni ukrepi)**

Obratovalec letališča po prejemu obvestila o neskladjih:

(a) opredeli temeljni vzrok neskladnosti;

(b) določi načrt popravnih ukrepov in

(c) v roku, ki ga je določil ob strinjanju pristojnega organa, izvede popravne ukrepe.

1. **člen**

 **(takojšen odziv na varnostno težavo – skladnost z varnostnimi direktivami)**

Obratovalec letališča izvede vse varnostne ukrepe, vključno z varnostnimi direktivami, ki jih pristojni organ zahteva.

1. **člen**

 **(poročanje o dogodkih)**

a) Obratovalec letališča poroča pristojnemu organu in vsem drugim organizacijam, ki jim mora poročati v skladu z zahtevami, o vseh nesrečah, resnih incidentih in dogodkih v skladu z Uredbo (EU) št. 996/2010 Evropskega parlamenta in Sveta ter Uredbo (EU) št. 376/2014.

(b) Brez poseganja v točko (a) obratovalec poroča pristojnemu organu in organizaciji, odgovorni za projektiranje opreme letališča, o vseh motnjah v delovanju, tehničnih okvarah, prekoračitvah tehničnih omejitev, dogodkih ali drugih neobičajnih primerih, ki so ali bi lahko ogrozili varnost in niso povzročili nesreče ali resnega incidenta.

(c) Brez poseganja v Uredbo (EU) št. 996/2010 in Uredbo (EU) št. 376/2014, Uredbo Komisije (ES) št. 1321/2007 in Uredbo Komisije (ES) št. 1330/2007 ( 2 ) se poročila iz točk (a) in (b) pripravijo v obliki in na način, ki ju določi pristojni organ, ter vsebujejo vse ustrezne informacije o stanju, s katerim je obratovalec letališča seznanjen.

(d) Obratovalec letališča pripravi poročila v 72 urah po seznanitvi z dogodkom, na katerega se nanaša poročilo, razen, če to preprečujejo izjemne okoliščine.

(e) Če je ustrezno, obratovalec letališča pripravi nadaljnje poročilo in v njem navede podrobnosti o ukrepih, ki jih namerava sprejeti za preprečevanje podobnih dogodkov v prihodnosti, in sicer kar najhitreje po določitvi navedenih ukrepov. Navedeno poročilo se pripravi v obliki in na način, ki ju določi pristojni organ.

1. **člen**

 **(preprečevanje požara)**

Obratovalec letališča določi postopke, da prepove:

(a) kajenje na območju premikanja, drugih operativnih območjih letališča ali območjih letališča, na katerih se skladišči gorivo ali drug vnetljiv material;

(b) netenje odprtega ognja ali izvajanje dejavnosti, ki bi lahko privedle do nevarnosti požara, na:

1. območju letališča, na katerem se skladišči gorivo ali drug vnetljiv material;

2. območju premikanja ali drugih operativnih območjih letališča, razen če to odobri obratovalec letališča.

1. **člen**

 **(uživanje alkohola, psihoaktivnih snovi in zdravil)**

(a) Obratovalec letališča določi pravila glede uživanja alkohola, psihoaktivnih snovi in jemanja zdravil za:

1. osebje, vključeno v operacije letališča, reševanje, gašenje in vzdrževanje letališča;

2. osebe brez spremstva, ki opravljajo dejavnosti na območju premikanja ali drugem operativnem območju letališča.

(b) Ta pravila vključujejo zahteve, da te osebe:

1. ne uživajo alkohola v svojem delovnem času;

2. ne opravljajo nalog pod vplivom:

(i) alkohola ali kakršnih koli psihoaktivnih snovi ali

(ii) kakršnih koli zdravil, ki bi lahko vplivala na njihove sposobnosti na način, ki bi ogrožal varnost.

1. **člen**

 **(pogodbene dejavnosti)**

(a) Pogodbene dejavnosti, vključno z vsemi dejavnostmi s področja obratovalca letališča v skladu s pogoji obratovalnega dovoljenja, ki jih izvajajo druge organizacije, ki imajo obratovalno dovoljenje za opravljanje takšne dejavnosti, ali pa, če nimajo obratovalnega dovoljenja, delajo na podlagi odobritve obratovalca letališča. Obratovalec letališča zagotovi, da če kateri koli del svoje dejavnosti odda v izvajanje ali kupi, oddana ali kupljena služba, oprema ali sistem izpolnjuje ustrezne zahteve.

(b) Če obratovalec letališča odda kateri koli del svoje dejavnosti v izvajanje organizaciji, ki nima obratovalnega dovoljenja za izvajanje takšne dejavnosti, organizacija, ki je dejavnost prevzela v izvajanje, dela na podlagi odobritve in pod nadzorom obratovalca letališča. Obratovalec letališča zagotovi, da ima pristojni organ dostop do organizacije, ki je dejavnost prevzela v izvajanje, da preveri stalno skladnost z ustreznimi zahtevami.

1. **člen**

 **(zahteve za osebje)**

(a) Obratovalec letališča imenuje odgovornega vodjo, ki zagotovi, da se vse dejavnosti izvajajo v skladu z ustreznimi zahtevami.

(b) Obratovalec letališča ima dovolj usposobljenega osebja za izvajanje načrtovanih nalog in dejavnosti.

(c) Obratovalec letališča zagotovi, da je osebje, ki je vključeno v operacijo, vzdrževanje in upravljanje letališča, opravilo ustrezno usposabljanje.

1. **člen**

 **(zahteve glede objektov)**

Obratovalec letališča zagotovi, da so njegovemu osebju ali osebju, ki je zaposleno pri organizacijah, katerim je oddal v izvajanje operativne službe in službe vzdrževanja letališča, na voljo ustrezni in primerni objekti.

1. **člen**

 **(usklajevanje z drugimi organizacijami)**

Obratovalec letališča:

(a) zagotovi, da upravljanje letališča vključuje usklajevanje in povezovanje z varnostnimi postopki drugih organizacij, ki opravljajo svoje dejavnosti ali izvajajo službe na letališču, in

(b) zagotovi, da imajo te organizacije vzpostavljene varnostne postopke, ki so skladne s predpisanimi v letališkem priročniku.

1. **člen**

 **(sistem poročanja o varnosti)**

(a) Obratovalec letališča, zaradi spodbujanja varnosti na letališču in varne uporabe letališča, vzpostavi in izvaja sistem poročanja o varnosti za vse osebje in organizacije, ki opravljajo svoje dejavnosti ali izvajajo službe na letališču.

(b) Obratovalec letališča:

1. zahteva, da osebje in organizacije iz točke (a) uporabljajo sistem poročanja o varnosti za obvezno poročanje o vseh nesrečah, resnih incidentih ali dogodkih, in

2. zagotovi, da se sistem poročanja o varnosti lahko uporablja za prostovoljno poročanje o vseh okvarah, napakah in varnostnih tveganjih, ki bi lahko vplivali na varnost.

(c) Sistem poročanja o varnosti varuje identiteto osebe, ki poroča, spodbuja prostovoljno poročanje in vključuje možnost anonimnega pošiljanja poročil.

(d) Obratovalec letališča:

1. evidentira vsa poslana poročila;

2. analizira in preuči poročila, kot je ustrezno, zaradi obravnave varnostnih pomanjkljivosti in opredelitve trendov;

3. zagotovi, da vse organizacije, ki na letališču opravljajo svoje dejavnosti ali izvajajo službe, ki so povezane z varnostnimi vidiki, sodelujejo pri analizi takšnih poročil in da se izvajajo vsi opredeljeni korektivni oziroma preventivni ukrepi;

4. opravi preiskave poročil, kot je ustrezno, in

5. se vzdrži pripisovanja krivde v skladu z načeli „kulture pravičnosti“.

1. **člen**

 **(vodenje evidenc)**

(a) Obratovalec letališča vzpostavi ustrezen sistem vodenja evidenc, ki zajema vse dejavnosti, ki se izvajajo v skladu s tem pravilnikom.

(b) Oblika evidenc se določi v priročniku letališča.

(c) Evidence se hranijo na način, ki zagotavlja zaščito pred poškodbami, spreminjanjem in krajo.

(d) Evidence se hranijo najmanj pet let, za spodaj navedene evidence pa velja:

1. osnova za pridobitev obratovalnega dovoljenja letališča in veljavno obratovalno dovoljenje se hranita do konca veljavnosti obratovalnega dovoljenja;

2. dogovori z drugimi organizacijami se hranijo do konca veljavnosti dogovorov;

3. priročniki za opremo ali sisteme, ki se uporabljajo na letališču, se hranijo toliko časa, dokler se uporabljajo na letališču;

4. poročila o presoji varnosti se hranijo do konca trajanja sistema/postopka/dejavnosti;

5. evidence o usposabljanju osebja, kvalifikacijah, njihove zdravstvene evidence in evidence o preverjanju strokovnosti, kot je ustrezno, se hranijo najmanj štiri leta po koncu zaposlitve ali dokler pristojni organ ne opravi revizije področja njihove zaposlitve;

6. evidence o vzdrževanju vozil obratovalca letališča se hranijo do umika vozila iz obratovanja.

**POGLAVJE III**

**Letališki priročnik in dokumentacija**

1. **člen**

 **(letališki priročnik)**

(a) Obratovalec letališča pripravi in vzdržuje letališki priročnik.

(b) Vsebina priročnika je v skladu z osnovo za pridobitev obratovalnega dovoljenja in zahtevami iz tega poglavja in Poglavja IV, ter ne posega v pogoje obratovalnega dovoljenja. Priročnik vsebuje ali se nanaša na vse potrebne informacije za varno uporabo, operacije in vzdrževanje letališča, njegove opreme in ravnin omejitve ovir in zaščite ter drugih območij, povezanih z letališčem.

(c) Letališki priročnik se lahko izda v ločenih delih.

(d) Obratovalec letališča zagotovi celotnemu osebju letališča in drugemu ustreznemu osebju organizacije neoviran dostop do delov letališkega priročnika, ki se nanašajo na njihove naloge in obveznosti.

(e) Obratovalec letališča:

1. zagotovi pristojnemu organu načrtovane spremembe in popravke priročnika v zvezi s točkami, za katere se zahteva predhodna odobritev v skladu s 9. členom tega pravilnika, in sicer pred datumom začetka veljavnosti sprememb in popravkov, ter zagotovi, da spremembe in popravki ne začnejo veljati pred pridobitvijo odobritve pristojnega organa, ali
2. zagotovi pristojnemu organu načrtovane spremembe in popravke priročnika pred datumom začetka veljavnosti sprememb in popravkov, če je treba o predlagani spremembi in popravku priročnika pristojni organ samo obvestiti.

(f) Ne glede na točko (e) se v primeru, da so spremembe ali popravki potrebni zaradi varnosti, ti lahko objavijo ali začnejo uporabljati takoj, če je bila oddana vloga za zahtevano odobritev.

(g) Obratovalec letališča:

1. pregleduje vsebino priročnika, ga dopolnjuje in po potrebi spremeni;

2. vključi vse spremembe in popravke, ki jih zahteva pristojni organ, in

3. celotno osebje letališča in drugo osebje zadevne organizacije seznani s spremembami, ki se nanašajo na njihove naloge in obveznosti.

(h) Obratovalec letališča zagotovi, da se vse informacije, vzete iz drugih odobrenih dokumentov, in vse njihove spremembe ustrezno upoštevajo v priročniku.

(i) Obratovalec letališča zagotovi, da:

1. priročnik letališča podpiše odgovorni vodja letališča;

2. je priročnik letališča natisnjen ali na voljo v elektronski obliki ter da ga je mogoče zlahka popraviti;

3. se pri urejanju priročnika letališča uporablja sistem upravljanja različic in je pri dostopu do priročnika uporaba tega sistema vidna in

4. priročnik letališča upošteva načela človeških dejavnikov ter je organiziran na način, ki omogoča lažjo pripravo, uporabo in pregled.

(j) Obratovalec letališča na letališču hrani vsaj en popoln in veljaven izvod priročnika letališča in ga predloži ob inšpekciji, ki jo izvede pristojni organ.

(k) Vsebina letališkega priročnika je podana v Prilogi 2 tega pravilnika.

1. **člen**

 **(zahteve glede dokumentacije)**

(a) Obratovalec letališča zagotovi dostop do vse druge zahtevane dokumentacije in povezanih sprememb.

(b) Obratovalec letališča je sposoben nemudoma posredovati operativna navodila in druge informacije.

**POGLAVJE IV**

**Podatki o letališču, operativne službe letališča, oprema in inštalacije**

1. **člen**

 **(podatki o letališču)**

Obratovalec letališča:

(a) opredeli, dokumentira in hrani podatke o letališču in razpoložljivih službah;

(b) zagotovi podatke o letališču in razpoložljivih službah uporabnikom.

1. **člen**

 **(skupni referenčni sistemi)**

Obratovalec letališča za potrebe navigacije v zračnem prometu uporablja:

(a) svetovni geodetski sistem iz leta 1984 (World Geodetic System 1984, WGS-84) kot horizontalni referenčni sistem;

(b) podatek o povprečni morski gladini (MSL) kot vertikalni referenčni sistem;

(c) gregorijanski koledar in koordinirani univerzalni čas kot časovna referenčna sistema.

1. **člen**

 **(ustvarjanje NOTAM)**

(a) Obratovalec letališča:

(1) določi in izvaja postopke, v skladu s katerimi ustvari NOTAM, ki ga izda ustrezni izvajalec služb za letalske informacije:

(i) in vsebuje informacije o vzpostavitvi, stanju ali spremembi katerega koli letališkega objekta, službe, postopka ali nevarnosti, če je pravočasno poznavanje navedenega bistvenega pomena za osebje, ki sodeluje pri letalskih operacijah;

(ii) in vsebuje začasne informacije, ki imajo kratkotrajno veljavnost ali ki se nanašajo na hitro sprejete, operativno pomembne in trajne spremembe ali dolgotrajne začasne spremembe, razen v primeru obsežnega besedila in/ali grafičnih prikazov;

(2) imenuje osebje letališča, ki je uspešno končalo ustrezno usposabljanje in dokazalo svojo usposobljenost, da ustvari NOTAM in zagotavlja ustrezne informacije izvajalcem služb za letalske informacije, s katerimi je sklenil dogovore;

(3) zagotovi, da so vsi drugi člani osebja letališča, katerih naloge vključujejo uporabo NOTAM, uspešno končali ustrezno usposabljanje in dokazali usposobljenost za to uporabo.

(b) Obratovalec letališča ustvari NOTAM, kadar je treba zagotoviti naslednje informacije:

(1) vzpostavitev ali zaprtje letališč ali heliportov ali vzletno-pristajalnih stez ali pomembne spremembe v njihovem obratovanju;

(2) vzpostavitev ali prenehanje opravljanja služb na letališču ali pomembne spremembe njihovega delovanja;

(3) vzpostavitev ali prenehanje operativne zmogljivosti služb za komunikacijo zrak–zemlja, za katere je pristojen obratovalec letališča, ali pomembne spremembe glede njihovih operativnih zmogljivosti;

(4) nerazpoložljivost rezervnih in sekundarnih sistemov, ki imajo neposreden operativni vpliv;

(5) uvedba ali umik vizualnih pripomočkov ali njihove pomembne spremembe;

(6) prekinitev ali ponovna vzpostavitev večjih komponent sistemov razsvetljave na letališčih;

(7) pojav ali odprava večjih napak ali ovir na manevrski površini;

(8) spremembe ali omejitve glede razpoložljivosti goriva, olja in kisika;

(9) vzpostavitev, prenehanje ali ponovna vzpostavitev delovanja svetilnikov nevarnosti v navigaciji v zračnem prometu;

(10) načrtovani izpusti laserjev, prikazi laserjev in iskalnih luči v okolici letališča, če je verjetno, da bo to škodilo nočnemu vidu pilotov;

(11) postavitev ali odstranitev ali spremembe ovir za navigacijo v zračnem prometu na območjih vzleta, vzpenjanja, neuspelega prileta, prileta ter na vzletno-pristajalni stezi;

(12) spremembe kategorije reševanja in gašenja letališča ali heliporta;

(13) prisotnost, odprava ali pomembne spremembe nevarnih razmer zaradi snega, plundre, ledu, radioaktivnih materialov, strupenih snovi, nanosov vulkanskega pepela ali vode na območju premikanja;

(14) spolzka, mokra vzletno-pristajalna steza ali njen del;

(15) vzletno-pristajalna steza ni na voljo zaradi del za označevanje vzletno-pristajalne steze ali po potrebi informacije o časovnem zamiku, potrebnem za zagotovitev razpoložljivosti vzletno-pristajalne steze, če je mogoče opremo, ki se uporablja pri takih delih, odstraniti;

(16) prisotnost nevarnosti, ki vplivajo na navigacijo v zračnem prometu, vključno s prisotnostjo prostoživečih živali, ovir, prikazi in večjimi dogodki.

(c) Za namene točke (b) obratovalec letališča zagotovi naslednje:

(1) NOTAM se ustvari dovolj časa vnaprej, da lahko strani, na katere vpliva sprememba, sprejmejo vse zahtevane ukrepe, razen v primeru nerazpoložljivosti, izpusta radioaktivnih snovi, strupenih snovi in v primeru drugih dogodkov, ki jih ni mogoče predvideti;

(2) v NOTAM, s katerim se sporoča nerazpoložljivost povezanih objektov, služb in navigacijskih pripomočkov na letališču, se navede tudi ocena obdobja nerazpoložljivosti ali časa, ko se pričakuje ponovna razpoložljivost;

(3) kadar NOTAM s predvidenim datumom konca veljavnosti nepričakovano prekorači trimesečno obdobje, se ustvari nadomestni NOTAM.

(d) Poleg tega obratovalec letališča zagotovi naslednje:

(1) vsak NOTAM, ki ga ustvari, vsebuje veljavne informacije v vrstnem redu, kot je naveden v obliki zapisa NOTAM;

(2) besedilo NOTAM je sestavljeno iz izrazov ali enotnih okrajšav frazeologije, ki se dodelijo kodi ICAO NOTAM, dopolnjujejo pa jih okrajšave, oznake, identifikatorji, označevalniki, klicni znaki, frekvence, številke in preprosto besedilo ICAO;

(3) NOTAM se ustvari v angleškem ali slovenskem jeziku, kot je dogovorjeno z ustreznim izvajalcem služb za letalske informacije;

(4) če NOTAM vsebuje napako, se ustvari NOTAM z novo številko, ki nadomesti napačni NOTAM, ali pa se napačni NOTAM prekliče in se ustvari nov NOTAM;

(5) kadar se ustvari NOTAM, s katerim se prekliče ali nadomesti predhodni NOTAM:

(i) se navedeta serija in številka/leto predhodnega NOTAM;

(ii) so oznake lokacije in vsebina obeh NOTAM enake;

(6) z novim NOTAM se prekliče ali nadomesti le en NOTAM;

(7) vsak ustvarjeni NOTAM obravnava le eno temo in en pogoj teme;

(8) vsak ustvarjeni NOTAM je čim krajši in sestavljen tako, da je njegov pomen jasen brez vpogleda v drug dokument;

(9) oznaka lokacije ICAO, navedena v besedilu ustvarjenega NOTAM za letališče je tista, ki jo vsebuje dokument ‚Location Indicators‘ (Oznake lokacije). Skrajšana oblika takih oznak se ne uporabi.

(e) Obratovalec letališča po objavi NOTAM, ki ga je ustvaril, pregleda njegovo vsebino, da zagotovi njeno točnost, in poskrbi za razpošiljanje informacij vsem ustreznim članom osebja letališča in organizacijam na letališču.

(f) Obratovalec letališča vodi evidence o naslednjem:

(1) NOTAM, ki jih je ustvaril, in NOTAM, ki so bili izdani;

(2) izvajanju točk (a)(2) in (3).

1. **člen**

 **(izvajanje služb-zagotavljanje operativnih informacij)**

(a) Službe iz tega poglavja neposredno ali posredno zagotavlja na letališču obratovalec letališča.

(b) Obratovalec letališča določi in izvaja postopke, s katerimi se organizacijam, ki opravljajo dejavnosti ali izvajajo službe na letališču, zagotovijo operativne informacije, povezane z letališčem, ki lahko vplivajo na izvajanje nalog osebja takih organizacij.

1. **člen**

 **(načrt letališča za nujne primere)**

Obratovalec letališča vzpostavi in izvaja načrt letališča za nujne primere, ki:

(a) je ustrezen glede na operacije zrakoplovov in druge dejavnosti, ki se izvajajo na letališču;

(b) zagotavlja usklajevanje ustreznih organizacij pri odzivu v nujnih primerih, ki se zgodijo na letališču ali v njegovi okolici, in

(c) vsebuje postopke za redno preskušanje ustreznosti načrta in pregled rezultatov, da bi se izboljšala njegova učinkovitost.

1. **člen**

 **(reševalnje in gašenje požarov)**

(a) Obratovalec letališča zagotovi, da:

1. so na letališču zagotovljeni objekti, oprema in osebje za izvajanje reševanja in gašenja;

2. so pravočasno na voljo ustrezna oprema, sredstva za gašenje in zadostno osebje;

3. je osebje za reševanje in gašenje primerno usposobljeno za delovanje v okolju letališča in opremljeno ter

4. vse osebje, od katerih se lahko zahteva, da posreduje v letalskih nesrečah, redno dokazuje zdravstveno sposobnost za zadovoljivo izvajanje svojih nalog ob upoštevanju vrste dejavnosti.

(b) Za začasno znižanje ravni zaščite, zaradi nepredvidenih okoliščin se ne zahteva predhodna odobritev pristojnega organa.

1. **člen**

 **(zahteve za rešvanje in gašanje požarov)**

(a) Na letališčih na katerih se izvajajo:

- usposabljanja za pridobitev licenc, ratingov, pooblastil, potrdil ali spričeval letalskega in drugega strokovnega osebja na nekompleksnih zrakoplovih;

- specializirane operacije nekompleksnih zrakoplovov;

- uvodni leti nekompleksnih zrakoplovov in

- letenja za lastne potrebe na nekompleksnih letalih ter nekompleksih in kompleksnih helikopterjih

obratovalec letališča zagotovi gasilni aparat s suhim prahom, ogljikovim dioksidom ali drugim ustreznim sredstvom minimalne teže 9 kg. Gasilni aparat mora biti ustrezno atestiran in vzdrževan.

(b) Na letališčih na katerih se poleg dejavnosti iz točke (a), izvajajo komercijalni zračni prevoz ali specializirane operacije na komplesnih zrakoplovih, obratovalec letališča zagotovi:

1. za zrakolove skupne dolžine do vključno 9 m in največje širine trupa 2 m.

 Namanjše uporabne količine sredstev za gašenje:

 Pena, ki izpolnjuje raven učinkovitosti A – 350 l vode, pretok pene 350 l/min;

 Pena, ki izpolnjuje raven učinkovitosti B – 230 l vode, pretok pene 230 l/min;

 Pena, ki izpolnjuje raven učinkovitosti C – 160 l vode, pretok pene 160 l/min;

 Suhi kemični prah 45 kg, pretok 2,25 kg/sek.

 2. za zrakolove skupne dolžine od 9 m do vključno 12 m in največje širine trupa 2m.

 Namanjše uporabne količine sredstev za gašenje:

 Pena, ki izpolnjuje raven učinkovitosti A – 1000 l vode, pretok pene 800 l/min;

 Pena, ki izpolnjuje raven učinkovitosti B – 670 l vode, pretok pene 550 l/min;

 Pena, ki izpolnjuje raven učinkovitosti C – 460 l vode, pretok pene 360 l/min;

 Suhi kemični prah 90 kg, pretok 2,25 kg/sek.

Količina vode se v celoti lahko nadomesti s suhim kemičnim prahom. Za namene nadomestitve snovi je 1 kg kemičnega prahu enakovredno 1 l vode za izdelavo pene, ki ustreza ravni učinkovitosti A.

Količina koncentrata pene, ki je na vozilih za proizvodnjo pene zagotovljena ločeno, mora biti v sorazmerju s količino razpoložljive vode in izbranim koncentratom pene.

Količina koncentrata pene na vozilu zadošča za nastanek najmanj dveh odmerkov raztopine pene.

V primeru ko se kot sredstvo za gašenje uporablja samo suhi kemični prah, se lahko gasilsko vozilo nadomesti s priklopnikom pod pogojem, da je zagotovljeno ustrezno vlečno vozilo.

Obratovalec letališča mora zagotoviti naslednjo opremo za reševanje:

|  |  |
| --- | --- |
| prilagodljiv ključ za odvijanje | 1 |
| sekira-mala brez klina | 1 |
| sekalec, 61 cm | 1 |
| vlomilsko dleto, 95 cm | 1 |
| ročna svetilka | 2 |
| kljuka | 1 |
| žaga za kovino z rezervnimi rezili | 1 |
| odeja, odporna na ogenj | 1 |
| raztegljiva lestev, dolžine, kiustreza tipu letala | 1 |
| jeklena vrv, 15 m dolžine | 1 |
| klešče, 17,8 cm | 1 |
| klešče, 25 cm | 1 |
| izvijač, komplet | 1 |
| škarje za pločevino | 1 |
| podložek, višine 10 cm | 1 |
| motorna žaga za kovino-komplet s parom rezil, ali pnevmatsko dleto-komplet in rezervni cilinder, dletoin elastična cev | 1 |
| orodje za rezanje pasov | 1 |
| par rokavic, odpornih proti ognju (če niso dodeljene vsakemu članu posadke) | 2 |
| dihalni aparat z rezervno jeklenko | 1 komplet za vsakega dežurnega gasilca |
| prva pomoč - komplet | 1 |
| ponjava | 1 |
| zaščitna obleka | 1 komplet za vsakega dežurnega gasilca |
| nosila | 1 |

(c) Na letališčih na katerih se izvajaja zračni prevoz na zrakoplovih, ki presegajo zgoraj navedene velikosti zrakoplovov, obratovalec letališča zagotovi sredstva za gašenje v skladu s Pravilnikom o letališčih na katerih so organizirane navigacijske službe zračnega prometa.

1. **člen**

**(zahteve glede odzivnega časa pri reševanju in gašenju zrakoplovov)**

(a) Čas za prihod gasilskega vozila na kraj nesreče ne sme biti daljši od treh minut od prejema klica na katerem koli delu vzletno pristajalne steze ali na manevrskih površinah letališča, pri optimalnih pogojih na voznih površinah in pri dobri meteorološki vidljivosti.

1. **člen**

**(protipožarni ukrepi pri polnjenju zrakoplova z gorivom)**

Na parkirni poziciji, kjer se izvaja polnjenje zrakoplov z gorivom se mora nahajati protipožarni aparat s 25 kg kemičnega prahu ali 50 kg CO2 ter polnjenje izvajati le zato usposobljena oseba.

1. **Člen**

**(osebje za reševanje in gašenje požarov)**

(a) Na letališčih iz 33(a) člena, mora osebje imeti ustrezno usposabljanje za uporabo gasilnih aparatov.

(b) Na letališčih iz 33(b) člena, mora osebje izpolnjevati naslednje pogoje:

 1. imeti najmanj IV. stopnjo izobrazbe;

 2. je zdravstveno sposobno za opravljanje gasilske službe;

1. ima potrdilo o usposobljenosti po programu usposabljanja iz Priloge 3 tega pravilnika in

4. so aktivni člani prostovoljnega gasilskega društva, kar dokazujejo s potrdilom o aktivnem članstvu, ki ga izda vodstvo društva, imajo najmanj čin gasilec ter uspešno opravljena usposabljanja za tehničnega reševalca, nosilca izolirnega dihalnega aparata ter gašenje notranjih požarov modul A, ali ima uspešno zaključeno usposabljanje za poklic gasilec, kar izkazuje z listinami, izdanimi v skladu z zakonom, ki ureja gasilsko službo.

(c) Na letališčih iz 33(c) člena, mora osebje biti usposobljeno v skladu s Pravilnikom o letališčih na katerih so organizirane navigacijske službe zračnega prometa.

1. **člen**

**(izvajalci usposabljanja)**

(a) Usposabljanje osebja iz 34(b) člena izvajajo letalske šole, ki izpolnjujejo pogoje za usposabljanje letališkega strokovnega osebja za dela v zvezi s požarno varnostjo zrakoplovov in letališč in imajo v skladu z zakonom, ki ureja letalstvo, izdano dovoljenje za tako delo.

(b) Letalske šole morajo imeti v skladu z zakonom, ki ureja letalstvo, odobren priročnik za usposabljanje strokovnega osebja iz 34(b) člena.

1. **člen**

**(program usposabljanja in potrdilo o usposobljenosti)**

(a) Program usposabljanja za osebje iz 34(b) člena obsega teoretični in praktični del, ki ga izvajalci usposabljanja opredelijo v priročniku iz drugega odstavka prejšnjega člena.

(b) Teoretični del usposabljanja obsega najmanj šestnajst pedagoških ur, praktični del usposabljanja pa najmanj sedem pedagoških ur.

(c) Program usposabljanja iz prvega odstavka tega člena obsega naslednje module:

- letališče in letališki promet,

- zrakoplov in njegova konstrukcija,

- varnost pri delu gasilca,

- komunikacija na letališču,

- oprema in sredstva za gašenje,

- oprema in sredstva za reševanje,

- upravljanje z gasilskimi in reševalnimi vozili in opremo,

- sredstva za gašenje požarov,

- taktika reševanja in gašenja letalskih požarov,

- postopki v sili,

- nevarne snovi,

- prva pomoč.

(d) Preizkus znanja za pridobitev zajema teoretični in praktični del. Teoretični del zajema najmanj tri vprašanja iz vsakega modula. Praktični del preizkusa znanja se opravlja v obliki gasilske vaje.

(e) O poteku teoretičnega in praktičnega preizkusa znanja izvajalec usposabljanja sestavi poročilo in vodi evidenco.

(f) Uspeh kandidata na preizkusu znanja se oceni z »opravil« ali »ni opravil«.

(g) Kandidat opravi preizkus znanja, če pri pisnem delu doseže najmanj 80 odstotkov možnih točk in uspešno opravi praktični del preizkusa znanja. Pri preizkusu se ne smejo uporabljati sistemi negativnega točkovanja.

 (h) Vsakemu udeležencu, ki se udeleži usposabljanja in opravi preizkus znanja iz prvega odstavka tega člena, izvajalec izda potrdilo o usposobljenosti. Potrdilo o usposobljenosti velja tri leta od njegove izdaje. Kopijo potrdila o usposobljenosti izvajalec usposabljanja pošlje pristojnemu organu.

(i) Potrdilo iz prejšnjega odstavka mora vsebovati:

- naziv in naslov izvajalca usposabljanja;

- ime, priimek, datum rojstva in naslov kandidata;

- datum opravljenega preizkusa znanja;

- datum in kraj izdaje potrdila ter podpis odgovorne osebe.

(j) Za podaljšanje veljavnosti potrdila o usposobljenosti mora oseba pri izvajalcu usposabljanja opraviti osvežitveno usposabljanje v trajanju 8 pedagoških ur in preizkus znanja. Po uspešno opravljenem preizkusu znanja izvajalec izda potrdilo o usposobljenosti, ki velja tri leta od njegove izdaje ter kopijo pošlje pristojnemu organu.

1. **člen**

 **(spremljanje in pregledi območja premikanja in povezanih objektov)**

(a) Obratovalec letališča spremlja razmere na območju premikanja in operativni status povezanih objektov ter ustreznim izvajalcem služb letalskih informacijskih poroča o zadevah, ki so pomembne za operacije in so bodisi začasne ali trajne.

(b) Obratovalec letališča določi postopke in izvaja redne dnevne preglede na območju premikanja in v povezanih objektih.

1. **člen**

 **(nadzor nad tujimi predmeti in delci)**

(a) Obratovalec letališča izvaja nadzor nad tujimi predmeti in delci (foreign object debris – FOD) ter poskrbi za njihovo takojšnjo odstranitev.

1. **člen**

 **(nadzor nad vozili in pešci)**

(a) Obratovalec letališča določi in izvaja postopke za:

(1) omejitev dostopa do območja premikanja in drugih operativnih območij samo na tista vozila in osebe, ki zaradi svojih nalog potrebujejo dostop do takih območij;

(2) nadzor nad potniki, ki se vkrcajo na zrakoplov ali izkrcajo iz njega;

(3) operacije z vozili in osebjem, ki izvaja operativne naloge na območju premikanja zrakoplovov.

1. **člen**

 **(zmanjševanje nevarnosti trkov s prostoživečimi živalmi)**

Obratovalec letališča oceni nevarnost trkov s prostoživečimi živalmi na letališču in v njegovi okolici ter na podalgi ugotovitve vzpostavi zagotovi sredstva in uspostavi postopke za zmanjšanje nevarnosti trkov zrakoplovov s prostoživečimi živalmi na letališču.

1. **člen**

 **(nočne operacije)**

Obratovalec letališča zagotovi, da se vzpostavijo in izvajajo sredstva in postopki za zagotavljanje varnih razmer za nočne letališke operacije.

1. **člen**

 **(kakovost goriva)**

Obratovalec letališča preveri, ali imajo organizacije, ki skladiščijo in dobavljajo gorivo za zrakoplove, vzpostavljene postopke, ki zrakoplovom zagotavljajo neonesnaženo gorivo ustrezne specifikacije.

1. **člen**

 **(vizualni pripomočki in električni sistemi na letališču)**

(a) Obratovalec letališča zagotovi delovanje vizualnih pripomočkov in električnih sistemov na letališču.

(b) Obratovalec letališča zagotovi, da se na letališču določi signalno območje z ustreznimi vizualnimi talnimi signali. Opis vizualnih talnih signalov, njihov pomen in tehnične karakteristike so navedeni v Izvedbeni uredbi Komisije (EU) 923/2012 - SERA.

1. **člen**

 **(varnost del na letališču)**

Obratovalec letališča vzpostavi in izvaja postopke, ki zagotavljajo, da:

1. dela na letališču ne vplivajo na varnost zrakoplovov in

2. na varnost del na letališču ne vplivajo aktivnosti letaliških operacij.

1. **člen**

 **(varovanje letališč)**

(a) Obratovalec letališča na letališču in v njegovi okolici spremlja:

1. ravnine omejitev ovir in zaščite, kot je določeno v skladu z osnovo za pridobitev obratovalnega dovoljenja, ter druge ravnine in območja, ki so povezana z letališčem, da bi lahko v okviru svojih pristojnosti sprejel ustrezne ukrepe za zmanjšanje tveganj, povezanih z vdorom v navedene ravnine in območja;

2. označevanje in osvetlitev ovir, da bi lahko sprejel ukrepe, ki so v njegovi pristojnosti, in

3. nevarnosti, povezane s človeškimi dejavnostmi in uporabo zemljišč, da bi lahko sprejel ukrepe, ki so v njegovi pristojnosti.

(b) Obratovalec letališča vzpostavi postopke za zmanjšanje tveganj, povezanih z ovirami, dogodki in drugimi dejavnostmi na spremljanih območjih, ki bi lahko vplivali na varne operacije zrakoplovov na letališču, na letališče ali z njega.

**POGLAVJE V**

**Vzdrževanje letališča**

1. **člen**

 **(vzdrževanje – splošno)**

(a) Obratovalec letališča vzpostavi in izvaja vzdrževanje, ki po potrebi vključuje preventivno vzdrževanje, stanja objektov, vozil, sistemov in opreme letališča, potrebnih za operacije letališča. Pri načrtovanju in izvajanju vzdrževanja se upoštevajo načela človeških dejavnikov.

(b) Obratovalec letališča zagotovi, da so za učinkovito izvajanje vzdrževanja na voljo ustrezna in primerna sredstva.

1. **člen**

 **(vzdrževanje tlakovanih površin, drugih talnih površin in drenaž)**

(a) Obratovalec letališča pregleduje površine na vseh območjih premikanja, vključno s tlakovanimi površinami (vzletno-pristajalnimi stezami, voznimi stezami in ploščadmi), bližnjimi območji in drenažo, in redno ocenjuje njihovo stanje v okviru preventivnih in popravljalnih ukrepov vzdrževanja letališča.

(b) Obratovalec letališča:

(1) vzdržuje površine na vseh območjih premikanja, da bi preprečil in odstranil vse FOD, ki bi lahko povzročili poškodbo na zrakoplovih ali poslabšali delovanje njihovih sistemov;

(2) vzdržuje površino vzletno-pristajalnih stez, voznih stez in ploščadi, da bi preprečil nastanek škodljivih nepravilnosti;

(3) vzdržuje vzletno-pristajalno stezo v takem stanju, da so izpolnjeni vsaj minimalni standardi značilnosti trenja na površini;

(4) redno pregleduje in dokumentira značilnosti trenja na površini vzletno-pristajalne steze za namene vzdrževanja. Pogostost navedenih pregledov zadostuje za določitev trenda v zvezi z značilnostmi trenja na površini vzletno-pristajalne steze;

(5) sprejme popravljalne ukrepe vzdrževanja za preprečitev, da bi se značilnosti trenja na površini celotne nekontaminirane vzletno-pristajalne steze ali njenega dela tako poslabšale, da ne bi izpolnjevale minimalnih standardov.

1. **člen**

 **(vzdrževanje vizualnih pripomočkov in električnih sistemov)**

(a) Obratovalec letališča vzpostavi in izvaja preventivne in popravljalne ukrepov vzdrževanja, da zagotovi delovanje električnih sistemov in razpoložljivost oskrbe z električno energijo za vse potrebne objekte na letališču na način, s katerim zagotovi varno, redno in učinkovito navigacijo v zračnem prometu.

(b) Obratovalec letališča vzpostavi in izvaja preventivne in popravljalne ukrepov vzdrževanja, da zagotovi delovanje posameznih luči in zanesljivost sistemov razsvetljave letališča na način, s katerim zagotovi neprekinjeno vodenje in kontrolo zrakoplovov in vozil, kot sledi:

(1) Je sistem preventivnih ukrepov vzdrževanja namenjen zagotovitvi, da so vse luči na vzletno-pristajalni stezi delujoče med celotnim trajanjem operacij ter da:

(i) je vselej delujočih najmanj 85 % luči za robno razsvetljavo in razsvetljavo konca vzletno-pristajalne steze;

(ii) nedelujoča luč ne sme biti poleg druge nedelujoče luči.

(2) Za vzletno-pristajalno stezo, opremljeno z vizualnimi kazalniki priletne strmine, je sistem preventivnih ukrepov vzdrževanja namenjen zagotovitvi, da so vse enote delujoče med celotnim trajanjem operacij. Enota se šteje za nedelujočo, če je nedelujočih luči toliko, da enota ne zagotavlja predvidenega vodenja zrakoplova.

(c) Za namene točke (b) se luč šteje za nedelujočo, če:

(1) je povprečna intenzivnost glavnega snopa manj kot 50 % vrednosti, navedene v tehničnih specifikacijah. Za enote za razsvetljavo, katerih konstrukcijsko določena povprečna intenzivnost glavnega snopa presega vrednost, navedeno v tehničnih specifikacijah, se 50-odstotna vrednost nanaša na navedeno konstrukcijsko določeno vrednost;

(2) filter, ki je povezan z lučjo, manjka ali je poškodovan ali če luč ne zagotavlja pravilne barve snopa.

(d) Obratovalec letališča vzpostavi in izvaja preventivne in popravljalne ukrepe vzdrževanja, da zagotovi delovanje in zanesljivost sistema oznak in znakov letališča na način, s katerim zagotavlja neprekinjeno vodenje in kontrolo zrakoplovov in vozil.

(f) Obratovalec letališča zagotovi, da:

(1) preventivni ukrepi vzdrževanja iz točk (a), (b) in (d) vključujejo ustrezne preglede in preverjanja posameznih elementov vsakega sistema in samega sistema, ki se izvajajo v skladu z določenimi postopki in v opredeljenih intervalih, ki so ustrezni za predvideno operacijo in sistem;

(2) se sprejmejo ustrezni popravljalni ukrepi za odpravo vseh ugotovljenih okvar.

(g) Obratovalec letališča vodi evidence o ustreznih vzdrževalnih dejavnostih.

**POGLAVJE VI**

**Tehnične specifikacije**

1. **člen**

 **(tehnične specifikacije)**

Za tehnične specifikacije se neposredno uporabljaja zadnja izdaja Certifikacijskih specifikaciji (CS-ADR-DSN) Evropske agencije za letalsko varnost (EASA) in specifikacija vizualnih talnih signalov iz poglavja 3.2 Izvedbene uredbe Komisije (EU) št. 923/2012-SERA.

**POGLAVJE VII**

**Prehodne in končne določbe**

1. **člen**

Obratovalci letališč ki imajo na dan uveljavitve tega pravilnika obratovalbo dovoljenje izdano v skladu z Zakonom o letalstvu (Uradni list RS, št. 81/10 – uradno prečiščeno besedilo, 46/16 in 47/19) se morajo uskladiti z zahtevami tega pravilnika v roku enega leta od uveljevitve tega pravilnika in v tem roku pridobiti novo obratovalno dovoljenje.

Postopki začeti pred uveljevitvijo tega pravilnika se kančajo v skladu s tem pravilnikom.

1. **člen**

 **(začetek veljavnosti)**

Ta pravilnik začne veljati petnaesti dan po objavi v Uradnem listu Republike Slovenije.

Jernej Vrtovec

Minister za infrastrukturo